Žalčio žvilgsnis

Žalčio žvilgsnis – 1990 m. Lietuvos kino studijos susivienijime „ARS“ pagal to paties pavadinimo S. T. Kondroto romaną sukurtas meninis filmas. Kriminalinė drama.

 Kūrybinė grupė 
 Scenarijaus autorius – Saulius Tomas Kondrotas
 Režisierius statytojas – Gytis Lukšas
 Kompozitorius – Giedrius Kuprevičius
 Operatorius statytojas – Algimantas Mockus
 Montažo režisierius – Mingailė Murmulaitienė
 Kostiumų dailininkė – Gražina Remeikaitė
 Dailininkas statytojas – Augis Kepežinskas.

 Vaidina 
 Dainius Kazlauskas – Meižis
 Gaudrius Dzikaras – Meižis vaikystėje
 Gediminas Karka – Juozapas
 Vidas Petkevičius – Anusas
 Paulius Klapatauskas – Anusas jaunystėje
 Eglė Gabrėnaitė – teisėjo žmona
 Leonardas Zelčius – teisėjas
 Antanas Šurna – plėšikas Gontas
 Asta Baukutė – Regina
 Rimas Tuminas – kapitonas Uozolas
 Ligita Kondrotaitė – Meižienė
 taip pat Rimantas Bagdzevičius, Galina Dauguvietytė, Gediminas Girdvainis, Vytautas Kancleris ir kiti.

 Siužetas 

Filme veiksmas vyksta Lietuvoje kelis dešimtmečius – nuo paskutinio XIX a. dešimtmečio iki XX a. trisdešimtųjų, parodoma plėšiko Meižio gyvenimo istorija. Tapęs našlaičiu tarnauja savo vieninteliam giminaičiui. Nepateisinamai žiauriai nubaustas už vaikišką išdaigą, netekęs tikėjimo gėriu ir meile, palieka šeimininko namus ir tampa Gonto vadovaujamos plėšikų gaujos nariu.

 Techniniai duomenys 
Spalvotas, filmo trukmė 101 min. (10 dalių, 2756,4 metrai)

 Nuorodos 
 Filmo svetainė

Kategorija:Lietuvos filmai